rejauldu/bengali-wikipedia huggingface dataset:
হেক্সেন  একটি জৈব যৌগ। এটি ছয় কার্বন বিশিষ্ট সম্পৃক্ত হাইড্রোকার্বন  এবং গ্যাসোলিনের একটি গুরুত্বপূর্ণ উপাদান। এটি বর্ণহীন তরল পদার্থ। বিশুদ্ধ অবস্থায় গন্ধহীন।  এটি শুধু মাত্র কার্বন এবং হাইড্রোজেন দ্বারা একক বন্ধনের মাধ্যমে গঠিত। অন্যান্য হাইড্রোকার্বনের ন্যায় এর কাঠামোতে প্রতিটি কার্বন চারটি পৃথক পরমাণুর সঙ্গে বন্ধন গঠন করে। হেক্সেনের রাসায়নিক সংকেত C6H14 ।   নামকরণ  জৈব রসায়নের নামকরণের আন্তর্জাতিক সংস্থা আইইউপিএসি অনুসারে হেক্সেনের নামকরণ করা হয়েছে। এখানে গ্রীক শব্দ হেক্স দ্বারা যৌগে ছয় কার্বনের উপস্থিতি বোঝানো হয়েছে।   হেক্সেনের রাসায়নিক সংকেতঃ C6H14  হেক্সেনের গাঠনিক সংকেতঃ CH3-CH2-CH2- CH2- CH2-CH3   ভৌত ধর্ম  সমস্ত হেক্সেন বর্ণহীন। বিভিন্ন হেক্সেনের স্ফ‌ুটনাঙ্ক কিছুটা একইরকম এবং সাধারণত ব্রাঞ্চযুক্ত হেক্সেনগুলির ক্ষেত্রে স্ফ‌ুটনাঙ্ক  কম থাকে। গলনাঙ্কগুলি বেশ আলাদা এবং প্রবণতাটি স্পষ্টভাবে প্রতীয়মান নয়। সমাণুগলনাঙ্ক (°সে)গলনাঙ্ক  (°ফা)স্ফ‌ুটনাঙ্ক (°সে)স্ফ‌ুটনাঙ্ক (°ফা) n-হেক্সেন     3-মিথাইলপেন্টেন    2-মিথাইলপেন্টেন (আইসোহেক্সেন)     2,3-ডাইমিথাইলবিউটেন     2,2-ডাইমিথাইলবিউটেন (নিওহেক্সেন)      এটি গন্ধহীন তরল। জলে অদ্রবনীয় কিন্তু জৈব যৌগে দ্রবণীয়।এটি উত্তম দ্রাবকরূপে কাজ করে।   রাসায়নিক ধর্ম   অক্সিজেনের উপস্থিতিতে পূর্ণ দহনের ফলে কার্বন ডাই অক্সাইড, জলীয় বাষ্প ও তাপ উৎপন্ন করে।   উৎপাদন    ব্যবহার   অন্তর্দহন ইঞ্জিনের জ্বালানী হিসেবে ব্যবহার করা হয়।   তথ্যসূত্র    বহিঃসংযোগ  International Chemical Safety Card 1262 (2-methylpentane) Material Safety Data Sheet for Hexane National Pollutant Inventory – n-hexane fact sheet  NIOSH Pocket Guide to Chemical Hazards (hexane isomers) Phytochemica l database entry Center for Disease Control and Prevention  Warning from National Safety Council "COMMON CHEMICAL AFFECTS AUTO MECHANICS" Australian National Pollutant Inventory (NPI) page "EPA does not consider n-hexane classifiable as a human carcinogen." Federal Register / Vol. 66, No. 71 / Thursday, 12 April 2001 / Rules and Regulations  বিষয়শ্রেণী:জৈব যৌগ বিষয়শ্রেণী:অ্যালকেন বিষয়শ্রেণী:বিপজ্জনক বায়ু দূষণকারী বিষয়শ্রেণী:রাসায়নিক পণ্যদ্রব্য
জর্জ ক্র্যাডক (২৬ ফেব্রুয়ারি ১৮৯৭ - ২৮ এপ্রিল ১৯৭৪) একজন ব্রিটিশ শ্রম রাজনীতিবিদ ছিলেন।  কেটারিংয়ে জন্মগ্রহণ করেন, ক্র্যাডক বোর্নভিলের ফিরক্রফট কলেজে এবং তারপর বার্মিংহাম বিশ্ববিদ্যালয়ে শিক্ষা লাভ করেন। তিনি লেবার পার্টিতে সক্রিয় হয়ে ওঠেন, ১৯২৯ থেকে ১৯৩৬ সাল পর্যন্ত পূর্ণ-সময়ের রাজনৈতিক এজেন্ট হিসেবে কাজ করেন, তারপরে তিনি শেফিল্ডে অবস্থিত ন্যাশনাল ইউনিয়ন অফ ডিস্ট্রিবিউটিভ অ্যান্ড অ্যালাইড ওয়ার্কার্স- এর একটি এলাকা সংগঠক হন। তিনি শেফিল্ড সিটি কাউন্সিলের নির্বাচনে জয়লাভ করেন, ১৯৫০ সাল পর্যন্ত দায়িত্ব পালন করেন।  তিনি ১৯৪৯ সালের উপনির্বাচনে ব্র্যাডফোর্ড সাউথের সংসদ সদস্য (এমপি) নির্বাচিত হন। কয়েক সপ্তাহের মধ্যে, ১৯৫০ সালের সাধারণ নির্বাচন ডাকা হয়েছিল, এবং ক্র্যাডক তার প্রথম বক্তৃতা দেওয়ার আগে দুবার নির্বাচিত হওয়ার অস্বাভাবিক কৃতিত্ব অর্জন করেছিলেন। তিনি ১৯৭০ সালের সাধারণ নির্বাচনে অবসর গ্রহণের আগ পর্যন্ত দায়িত্ব পালন করেন। নভেম্বর ১৯৫৪ থেকে এপ্রিল ১৯৫৫ পর্যন্ত, তার লেবার পার্টির হুইপ প্রত্যাহার করা হয়েছিল।  তাকে স্যার জর্জ বেরেসফোর্ড ক্র্যাডকের সাথে বিভ্রান্ত করা উচিত নয় যিনি একই সময়ে একজন রক্ষণশীল এমপি হিসাবে কাজ করেছিলেন।   তথ্যসূত্র    বহিঃসংযোগ      বিষয়শ্রেণী:বার্মিংহাম বিশ্ববিদ্যালয়ের প্রাক্তন শিক্ষার্থী বিষয়শ্রেণী:যুক্তরাজ্যের সংসদ সদস্য ১৯৬৬-১৯৭০ বিষয়শ্রেণী:যুক্তরাজ্যের সংসদ সদস্য ১৯৬৪-১৯৬৬ বিষয়শ্রেণী:যুক্তরাজ্যের সংসদ সদস্য ১৯৫৯-১৯৬৪ বিষয়শ্রেণী:যুক্তরাজ্যের সংসদ সদস্য ১৯৫৫-১৯৫৯ বিষয়শ্রেণী:যুক্তরাজ্যের সংসদ সদস্য ১৯৫১-১৯৫৫ বিষয়শ্রেণী:যুক্তরাজ্যের সংসদ সদস্য ১৯৫০-১৯৫১ বিষয়শ্রেণী:যুক্তরাজ্যের সংসদ সদস্য ১৯৪৫-১৯৫০ বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:১৯৭৪-এ মৃত্যু বিষয়শ্রেণী:১৮৯৭-এ জন্ম
সিভি আনন্দ বোস ইন্ডিয়ান অ্যাডমিনিস্ট্রেটিভ সার্ভিসের (আইএএস) একজন প্রাক্তন কর্মকর্তা। তিনি পশ্চিমবঙ্গের ২২তম রাজ্যপাল।  প্রাথমিক জীবন আনন্দ ১৯৫১ সালের ২ জানুয়ারি কেরলের কোট্টায়মে জন্মগ্রহণ করেন।  কর্মজীবন আনন্দ বোস ১৯৭৭ ব্যাচের কেরল ক্যাডার আইএএস কর্মকর্তা। তিনি ভারতের কেন্দ্রীয় সরকার ও রাজ্য সরকারে বিভিন্ন গুরুত্বপূর্ণ পদে কাজ করেছেন। তিনি কেরলের মুখ্যমন্ত্রীর সচিব, জেলা শাসক, বিশ্ববিদ্যালয়ের উপাচার্যসহ বিভিন্ন দায়িত্ব পালন করেছেন। তিনি ভারত সরকারের বিভিন্ন প্রকল্পে যুক্ত ছিলেন। কাজ করেছেন মেঘালয় সরকারের উপদেষ্টা হিসেবেও। ইংরেজি, হিন্দি ও মালয়ালম ভাষায় তার দক্ষতা রয়েছে। তিনি প্রায় ৪০টি বইয়ের রচয়িতা। তিনি ২৯টি জাতীয় ও আন্তর্জাতিক পুরস্কার পেয়েছেন। শিক্ষাজীবনে ১৫টি স্বর্ণপদকসহ তিনি ১০০টির বেশি পদক লাভ করেন। স্টেট ব্যাঙ্ক অব ইন্ডিয়ার প্রবেশনারি অফিসার হিসেবে প্রথম চাকরিতে কলকাতাতেই তিনি কর্মজীবন শুরু করেছিলেন।  তথ্যসূত্র  বিষয়শ্রেণী:১৯৫১-এ জন্ম বিষয়শ্রেণী:কেরলের ব্যক্তি বিষয়শ্রেণী:পশ্চিমবঙ্গের রাজ্যপাল বিষয়শ্রেণী:জীবিত ব্যক্তি বিষয়শ্রেণী:ভারতীয় প্রশাসনিক সেবা কর্মকর্তা
ইসলাম কিরিবাতি দ্বীপপুঞ্জের সংখ্যালঘু ধর্মগুলির মধ্যে একটি। ২০১০ সালের সরকারী জনশুমারি অনুসারে, কিরিবাতির ১০৩,০৫৮ জন বাসিন্দার মধ্যে মুসলমানদের সংখ্যা ১৩৯ জনে পৌঁছেছে, যারা মোট জনসংখ্যার ০.১২%। মুসলিম সম্প্রদায়ের বেশিরভাগই রাজধানী তারাওয়ার আশেপাশে বসবাস করে।  এখানকার মুসলমানদের অধিকাংশই আহমদিয়া বিশ্বাসের অনুসারী। রাজধানী তারাওয়ায় একটি ছোট জুমা মসজিদ রয়েছে।    ইতিহাস  কিছু তথ্য অনুযাযী প্রশান্ত মহাসাগরীয় অঞ্চলের অন্য দেশগুলোর তুলনায় কিরিবাতি দ্বীপপুঞ্জে ইসলাম তুলনামূলকভাবে দেরিতে প্রবেশ করেছে। এর প্রধান কারণ ছিল, যখন এই দ্বীপগুলো ব্রিটিশ উপনিবেশিক সাম্রাজ্যের অংশ ছিল, তখন অঞ্চলটিতে আফ্রিকা ও ভারত থেকে ব্যাপক অভিবাসন ঘটেনি। যার ফলে এখানে পূর্বে মুসলমানদের আগমন ঘটেনি। ২০শ শতাব্দীর শেষের দিকে প্রথম কিরিবাতিতে ইসলামের প্রচার শুরু হয়। ১৯৮৯ সালে প্রথম ঘানার মুসলিম দাঈ মাওলানা হাফিজ জিবরিল আহমাদ সাঈদকে দক্ষিণ প্রশান্ত মহাসাগরে পাঠানো হয়। ১৯৯১ সালে তিনি কিরিবাতিতে ইসলামের দাওয়াত নিয়ে আসেন এবং সেখানে প্রথম মুসলিম সম্প্রদায় গঠিত হয়। তিনি কিরিবাতি ছাড়াও, টোঙ্গা, সামোয়া, সলোমন দ্বীপপুঞ্জ, ভানুয়াতু ও মার্শাল দ্বীপপুঞ্জে ইসলামের প্রচারে কাজ করেছেন। তিনি আহমদিয়া জামাতের একজন দাঈ ছিলেন।   ২০১৬ সালের অক্টোবর মাসে মার্কিন যুক্তরাষ্ট্রের রাষ্ট্রদূত রবার্ট রাইলি কিরিবাতি সফর করেন এবং মুসলিম সম্প্রদায়ের নেতাদের সঙ্গে সাক্ষাৎ করেন। তারা কী ধরনের সমস্যার সম্মুখীন হচ্ছে তা নিয়ে তিনি মুসলিম সম্প্রদায়ের নেতাদের সাথে বিস্তারিত আলোচনা করেন।    বর্তমান পরিস্থিতি  কিরিবাতির সংবিধানের ১১ নম্বর অনুচ্ছেদ ধর্মীয় স্বাধীনতা এবং বিশ্বাসের স্বাধীনতা নিশ্চিত করে। বর্তমানে আহমদিয়া সম্প্রদায় কিরিবাতির সবচেয়ে বড় মুসলিম গোষ্ঠী। তাদের প্রধান নেতা হলেন ইমাম ফাহাদ। তাঁর মতে, অতীতে মুসলমান ও খ্রিস্টানদের মধ্যে কিছু ছোটখাটো সংঘাত ঘটেছিল। তবে পরবর্তী সময়ে আলোচনা ও সমঝোতার মাধ্যমে তার সমাধান করা হয়েছে এবং বর্তমানে কিরিবাতিতে বিভিন্ন ধর্মের অনুসারীদের মধ্যে কোনো বিরোধ নেই।   কিরিবাতির রাজধানী তারাওয়াতে একটি ছোট জুমা মসজিদ রয়েছে, যেখানে আহমদিয়া সম্প্রদায়ের ধর্মীয় কেন্দ্রও অবস্থিত। সপ্তাহে প্রতি শুক্রবার এখানে জুমার নামাজ ও ধর্মীয় সভা অনুষ্ঠিত হয়। কিরিবাতির আইন অনুযায়ী মুসলিমরা নিজেদের বাড়িতেও ধর্মীয় প্রার্থনা ও নামাজ আদায় করতে পারে।  তবে কিরিবাতির মুসলমানরা অনেক ক্ষেত্রেই সামাজিক ও সাংস্কৃতিক প্রতিবন্ধতার সম্মুখীন হয়। কারণ এর প্রধান সংস্কৃতি ও ঐতিহ্য মূলত খ্রিস্টীয় ধর্মের সঙ্গে সম্পৃক্ত। তাই সেখানে হালাল খাদ্য পাওয়া কঠিন, ইসলামী শিক্ষা ব্যবস্থা সীমিত এবং নামাজ আদায়ের জন্য একাধিক মসজিদ নেই।    আরো দেখুন    ওশেনিয়ায় ইসলাম  অস্ট্রেলিয়ায় ইসলাম   তথ্যসূত্র    বহিঃসংযোগ    Muslim Population by Country  Muslims in Kiribati:- (Twitter)  বিষয়শ্রেণী:দেশ অনুযায়ী ইসলাম বিষয়শ্রেণী:ওশেনিয়ায় ইসলাম
শহীদ আবুল কালাম আজাদ (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।দৈনিক প্রথম আলো, "তোমাদের এ ঋণ শোধ হবে না" | তারিখ: ২৫-১২-২০১১   জন্ম ও শিক্ষাজীবন  শহীদ আবুল কালাম আজাদের জন্ম নোয়াখালী জেলার সুধারাম উপজেলার বিনোদপুর ইউনিয়নের বিনোদপুর গ্রামে। তার বাবার নাম মকবুল আহম্মদ এবং মায়ের নাম ফুল বানু।    কর্মজীবন  পাকিস্তান সেনাবাহিনীতে চাকরি করতেন আবুল কালাম আজাদ। ১৯৭১ সালে কর্মরত ছিলেন তৃতীয় ইস্ট বেঙ্গল রেজিমেন্টে। সে সময়ে এই রেজিমেন্টের অবস্থান ছিল সৈয়দপুর সেনানিবাসে। মুক্তিযুদ্ধ শুরু হওয়ার পর আবুল কালাম আজাদের সঙ্গে মা-বাবার যোগাযোগ ছিল না। স্বাধীনতার পর মা-বাবা অপেক্ষায় থাকেন ছেলের। কিন্তু আবুল কালাম আজাদ আর ফিরে আসেননি। অনেকদিন পর বাংলাদেশ সেনাবাহিনী থেকে জানানো হয়, আবুল কালাম আজাদ পাকিস্তান সেনাবাহিনীর বিরুদ্ধে এক যুদ্ধে শহীদ হয়েছেন।   মুক্তিযুদ্ধে ভূমিকা  ১৯৭১ সালের মার্চের প্রথমদিকে সম্ভাব্য ভারতীয় আগ্রাসন, অভ্যন্তরীণ আইনশৃঙ্খলা বজায় রাখা, অনির্ধারিত সাঁতার প্রশিক্ষণ ইত্যাদি বাহানায় এই রেজিমেন্টের সেনাদের সেনানিবাসের বাইরে মোতায়েন করা হয়। ‘বি’ (ব্রাভো) ও ‘ডি’ (ডেল্টা) কোম্পানিকে পাঠানো হয় রংপুর জেলার ঘোড়াঘাটে। ‘সি’ (চার্লি) কোম্পানি সৈয়দপুর-দিনাজপুর সড়কের মধ্যবর্তী মণ্ডলপাড়ায় বৈদ্যুতিক কেন্দ্র পাহারায়। ‘এ’ (আলফা) কোম্পানিকে দিনাজপুরের পার্বতীপুরে। ওয়্যারলেস সেট ও ভারী অস্ত্রশস্ত্র থাকে ব্রিগেড হেডকোয়ার্টারের নিয়ন্ত্রণে। এ সময় সেনানিবাসে অবস্থান করছিল রেজিমেন্টের ‘রিয়ার পার্টি’, ব্যাটালিয়ন হেডকোয়ার্টার ও হেডকোয়ার্টার কোম্পানির কিছু সেনা। ২৫ মার্চ রাতে পাকিস্তান সেনাবাহিনী কর্তৃক ঢাকার গণহত্যার সংবাদ দেশের উত্তরাঞ্চলে অবস্থানরত তৃতীয় ইস্ট বেঙ্গল রেজিমেন্টের সদস্যদের কাছে পৌঁছায়। এরপর এই রেজিমেন্টের কোম্পানিগুলো নিজ নিজ অবস্থানে থেকে বিদ্রোহ করে। ৩০ মার্চ রাতে সেনানিবাসে অবস্থানরত বাঙালি সেনাদের ওপর পাকিস্তানি সেনারা আক্রমণ করে। তখন বাঙালি সেনারা তাদের প্রতিরোধ করেন। এই যুদ্ধে অনেক বাঙালি সেনা শহীদ ও আহত হন। বাকিরা পালিয়ে যেতে সক্ষম হন। তারা পরে সমবেত হন দিনাজপুরের ফুলবাড়ীতে। এরপর দিনাজপুরের বিভিন্ন স্থানে পাকিস্তানি সেনাবাহিনীর সঙ্গে তৃতীয় ইস্ট বেঙ্গল রেজিমেন্টের মুক্তিযোদ্ধাদের যুদ্ধ হয়। এর মধ্যে ভূষিরবন্দর যুদ্ধ (৫ ও ৬ এপ্রিল), পার্বতীপুর যুদ্ধ (৭ এপ্রিল), বদরগঞ্জ যুদ্ধ (৮ ও ৯ এপ্রিল), খোলাহাটি যুদ্ধ (১০ এপ্রিল), ফুলবাড়ী যুদ্ধ (১১ এপ্রিল), হিলির যুদ্ধ (১৯-২০ এপ্রিল) উল্লেখযোগ্য। এসব যুদ্ধে তৃতীয় ইস্ট বেঙ্গল রেজিমেন্টের মুক্তিযোদ্ধারা অসীম সাহস ও বীরত্ব প্রদর্শন করেন। অনেকে শহীদ ও আহত হন। ২১ এপ্রিলের পর মুক্তিযোদ্ধারা ভারতে অবস্থান নেন। এরপর জুন মাসের প্রথম সপ্তাহ পর্যন্ত মুক্তিযোদ্ধারা সীমান্ত এলাকার রামগতি, ফুলবাড়ী, চরখাই, রামনগর, জলপাইতলী, রাজাই, আমবাড়ী, গৌরীপুর, মন্মথপুসহ আরও কয়েক স্থানে অ্যামবুশ, রেইড, কমান্ডো হামলা চালান। কোনো এক যুদ্ধে আবুল কালাম আজাদ শহীদ হন। এসময় দেখা যায়, ৭০০ সদস্যের তৃতীয় ইস্ট বেঙ্গল রেজিমেন্টের ৪১৬ জন মুক্তিযোদ্ধা ক্যাম্পে আছেন। বাদবাকি শহীদ, আহত বা নিখোঁজ।    পুরস্কার ও সম্মাননা   বীর বিক্রম   তথ্যসূত্র    বহিঃসংযোগ   বিষয়শ্রেণী:বীর বিক্রম বিষয়শ্রেণী:১৯৭১-এ শহীদ মুক্তিযোদ্ধা
থাম্ব থুরায়া আল-হাফেজ (১৯১১-২০০০), (আরবি ثريا الحافظ) একজন সিরীয় রাজনীতিবিদ, যিনি নিকাবের বিরুদ্ধে ও নারীর অধিকারের জন্য প্রচারণা চালিয়ে ছিলেন। তিনি সিরিয়ার প্রথম শিক্ষিকাদের মধ্যে অন্যতম একজন। তিনি পার্লামেন্টের আসনের জন্য ভোটে লড়াই করেছেন, পাশাপাশি নারীবাদী বিষয়বস্তু নিয়ে সংবাদ পত্রে লিখেছেন।   প্রারম্ভিক জীবন ও শিক্ষা  তিনি ১৯১১ সালে জন্মগ্রহণ করেন। থুরায়া দামেস্কে বিদ্যালয়ে পড়াশোনা শেষ করে ১৯২৮ সালে সিরিয়ার প্রথম মহিলা প্রাথমিক বিদ্যালয়ের শিক্ষিকাদের একজন হন। এই সময়, থুরায়া নারী বুদ্ধিজীবীদের উন্নীত করার জন্য দামেসিন মহিলা জাগরণ সোসাইটি প্রতিষ্ঠা করেন এবং ১৯৩০-এর দশকে একজন বিশিষ্ট নারী অধিকার কর্মী হয়ে ওঠেন। ১৯৩০ সালে শিক্ষিত মহিলাদের জন্য ওমেনস স্কুল অ্যালামনা এসোসিয়েশন প্রতিষ্ঠা করতে দেখেছিলেন। ১৯৪২ সালের মে মাসে, তিনি দামেস্কের সরকারি সদর দপ্তরে একশত মহিলার একটি বিক্ষোভ মিছিলের নেতৃত্ব দেন, যেখানে তারা সকলেই তাদের পর্দা খুলে ফেলেছিলেন। তিনি যুক্তি দিয়ে একটি বক্তৃতা দিয়েছিলেন যে 'আমরা যে পর্দাটি পরতাম তা ঐশ্বরের পবিত্র গ্রন্থে বা হযরত মোহাম্মদ দ্বারা উল্লেখ করা হয়নি'।Sami M. Moubayed, Steel and Silk: Men and Women who Shaped Syria 1900-2000 (Seattle: Cune Press, 2006), p. 435. ১৯৪৭ সালে, তিনি দামেস্কের মর্যাদাপূর্ণ তাজহিজ স্কুলে আরবি সাহিত্যের প্রশিক্ষক হয়েছিলেন।   রাজনীতি   থুরায়া ১৯৫০-এর দশকে সিরিয়ার পার্লামেন্টে একটি আসনে নিজেকে মনোনীত করা প্রথম মহিলা হন।  যদিও পরবর্তীকালে তিনি পরাজিত হয়েছিলেন, তার প্রচেষ্টা ছিল আরব বিশ্বে নারীর মর্যাদা বৃদ্ধির লক্ষ্য অর্জনের লক্ষ্যে গুরুত্বপূর্ণ পদক্ষেপ। তিনি দাবি করেছিলেন যে ভোটে অবৈধ হস্তক্ষেপ করা হয়েছিল এবং তিনি আসলে ৭৫% ভোট পেয়েছিলেন।  দামাস্কাসের দৈনক কাগজ বারাদা থুরায়া স্বামী মুনির আল-রায়েসের মালিকানাধীন একটি সংবাদ পত্র। এই সংবাদ পত্রিকাটির জন্য তিনি ১৯৫৩ সালে লেখা শুরু করেন। একই বছরে, তিনি 'দামেস্কে তার নিজস্ব সাহিত্য ও রাজনৈতিক বৈঠকখানা চালু করেছিলেন, যা উভয় লিঙ্গের জন্য উন্মুক্ত ছিল। বৈঠকখানাটি তার নিজের বাড়িতে ডাকা হয়েছিল এবং মুসলিম ইতিহাসের প্রথম সাহিত্য বৈঠকখানার সভাপতিত্বকারী নবী মোহাম্মদের প্রপৌত্র সুকায়না বিনতে আল-হুসাইনের নামে নামকরণ করা হয়েছিল। Ghada Talhami, Historical Dictionary of Women in the Middle East and North Africa (Plymouth: Scarecrow, 2013).  তার স্বামীর মতো, থুরায়া সংযুক্ত আরব প্রজাতন্ত্রের সময় ও পরে মিশরের গামাল আবদেল নাসেরকে সমর্থন করেছিলেন।Sami M. Moubayed, Steel and Silk: Men and Women who Shaped Syria 1900-2000 (Seattle: Cune Press, 2006), p. 498.  মৃত্যু   তিনি ২০০০ সালে মৃত্যু বরণ করেন।   সূত্র  সামি এম মৌবায়েদ,  স্টিল অ্যান্ড সিল্ক: সিরিয়া ১৯০০-২০০০ এর রূপ দানকারি পুরুষ ও নারী (সিয়াটেল: কিউন প্রেস, ২০০৬), পৃ।  ৪৩৫।''   তথ্যসূত্র   বিষয়শ্রেণী:২০০০-এ মৃত্যু বিষয়শ্রেণী:১৯১১-এ জন্ম বিষয়শ্রেণী:সিরীয় নারী অধিকার কর্মী
শাহাদাত হোসেন (জন্মঃ ৪ ফেব্রুয়ারি ২০০২) একজন বাংলাদেশী ক্রিকেটার। দক্ষিণ আফ্রিকায় অনুষ্ঠিত ২০২০ আইসিসি অনূর্ধ্ব-১৯ ক্রিকেট বিশ্বকাপ-এ বাংলাদেশ স্কোয়াডে তার নাম ছিল। উক্ত প্রতিযোগিতার ফাইনালে দেখার মত ছয় জন খেলোয়াড়ের মধ্যে তার নাম ছিল। ফাইনালে বাংলাদেশ দল ভারতকে ৩ উইকেটে পরাজিতে করে প্রথমবারের মতো ক্রিকেটের যে কোন সংস্করণে বিশ্বকাপের শিরোপা লাভ করে।   তথ্যসূত্র    বহিঃসংযোগ   বিষয়শ্রেণী:চট্টগ্রাম বিভাগের ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:জীবিত ব্যক্তি বিষয়শ্রেণী:২০০২-এ জন্ম
থাম্ব|ডান|400px|আফগানিস্তানে অবস্থিত কূটনৈতিক মিশনসমূহের মানচিত্র এটি আফগানিস্তানে অবস্থিত কূটনৈতিক মিশনসমূহের একটি তালিকা। বর্তমানে কাবুলে ১৫টি দেশ ও দুইটি আন্তর্জাতিক সংস্থার দূতাবাস রয়েছে। আফগান যুদ্ধে যুক্তরাষ্ট্রের নেতৃত্বাধীন ন্যাটো বাহিনীর পরাজয় এবং তালেবান মুজাহিদদের বিজয়ের পর অনেক দেশ বিশেষ করে পশ্চিমা দেশগুলো কাবুলে অবস্থিত তাদের কূটনৈতিক মিশনগুলো বন্ধ করে।   দূতাবাস  কাবুলে অবস্থিত দূতাবাসসমূহ: থাম্ব|কাবুলে অবস্থিত রাশিয়ার দূতাবাস                                     কূটনৈতিক কার্যালয়/মিশন    (প্রতিনিধিত্বকারী কার্যালয়)   (বিশেষ মিশন)   সাধারণ কনস্যুলেট/কনস্যুলেট  হেরাত       (কনস্যুলেট)  জালালাবাদ    কান্দাহার প্রদেশ      মাজার-ই-শরিফ           (কনস্যুলেট)   (কনস্যুলেট)   স্বীকৃত দূতাবাসসমূহ     (তাসখন্দ)   সাবেক দূতাবাস      তথ্যসূত্র    বহিঃসংযোগ   আফগানিস্তানে অবস্থিত বিদেশী মিশনসমূহ    বিষয়শ্রেণী:গ্রহীতা দেশ অনুযায়ী কূটনৈতিক মিশনের তালিকা বিষয়শ্রেণী:আফগানিস্তান-সম্পর্কিত তালিকা
পূর্ণিমা বন্দ্যোপাধ্যায়( বিবাহের পূর্বে পূর্ণিমা গঙ্গোপাধ্যায়), ( ১৯১১ - ১৯৫১  ) ভারতীয় স্বাধীনতা আন্দোলনের সংগ্রামী ও একজন সমাজকর্মী। তিনি ১৯৪৯ খ্রিস্টাব্দ থেকে ১৯৫০ খ্রিস্টাব্দ পর্যন্ত ভারতের গণপরিষদের সদস্যা ছিলেন।  বিখ্যাত মুক্তিযোদ্ধা, শিক্ষাবিদ ও কর্মী ভারতরত্ন অরুণা আসফ আলী ছিলেন তার জ্যেষ্ঠ ভগিনী।  প্রারম্ভিক জীবন, পরিবার এবং কর্মজীবন পূর্ণিমা বন্দ্যোপাধ্যায়ের জন্ম ব্রিটিশ ভারতের পঞ্জাব প্রদেশের কালকা নামক শিবালিক পর্বতের পাদদেশের এক ছোট শহরের বাঙালি ব্রাহ্ম পরিবারের। তার পিতা  উপেন্দ্রনাথ গঙ্গোপাধ্যায় ছিলেন রেস্তোরাঁর মালিক। তবে পৈতৃক নিবাস ছিল পূর্ব বাংলার (অধুনা বাংলাদেশের) বরিশাল জেলায়। মাতা অম্বালিকা দেবী ছিলেন ব্রাহ্ম সমাজের নেতা ও ব্রহ্মসঙ্গীত  রচয়িতা  ত্রৈলোক্যনাথ সান্যালের কন্যা। তাদের পাঁচ সন্তানের তিন পুত্র (উদিতেন্দু, অমরেন্দু ও প্রভাতেন্দু) , দুই কন্যা (অরুণা ও পূর্ণিমা)। জোড়াসাঁকোর  ঠাকুরবাড়ির সঙ্গে তাদের ঘনিষ্ঠ যোগাযোগ ছিল। পূর্ণিমার এক কাকা নগেন্দ্রনাথ গঙ্গোপাধ্যায়ের সঙ্গে কবিগুরু রবীন্দ্রনাথ ঠাকুরের কনিষ্ঠা কন্যা মীরা দেবীর বিবাহ হয়, আরেক কাকা ধীরেন্দ্রনাথ গঙ্গোপাধ্যায়  ছিলেন শান্তিনিকেতনের ছাত্র, 'বম্বে টকিজে'র চলচ্চিত্র পরিচালক। পূর্ণিমার নামকরণ করেছিলেন রবীন্দ্রনাথ। তার ডাকনাম ছিল নোড়া। নেহরু পরিবারের সদস্যরা তার ডাকনামই ব্যবহার করতেন। পরে এলাহাবাদের সলিসিটর জেনারেল প্যারেলাল বন্দ্যোপাধ্যায়ের এক পুত্রের সঙ্গে পূর্ণিমার বিবাহ হয়।  পূর্ণিমা এলাহাবাদে ভারতীয় জাতীয় কংগ্রেস কমিটির সম্পাদক ছিলেন।  তিনি ট্রেড ইউনিয়ন, কিষাণ সভা এবং বৃহত্তর গ্রামীণ সম্পৃক্ততার দিকে কাজ করার জন্য জড়িত ও সংগঠিত করার জন্য দায়িত্বে ছিলেন। তিনি লবণ সত্যাগ্রহ এবং  ভারত ছাড়ো আন্দোলনে সক্রিয় অংশ নেন।  ১৯৪১ খ্রিস্টাব্দে তিনি ও সুচেতা কৃপালনী সত্যাগ্রহ শুরু করলে কারারুদ্ধ হন। ১৯৪২ খ্রিস্টাব্দে  ভারত ছাড়ো আন্দোলনে সক্রিয় অংশ নিলে পুনরায় গ্রেফতার হন। কারারুদ্ধ অবস্থায় তিনি বি.এ পরীক্ষা দেন।  পরে ১৯৪৬ খ্রিস্টাব্দে তিনি উত্তর প্রদেশ বিধানসভার সদস্য হন। ১৯৪৯ খ্রিস্টাব্দে ভারতের গণপরিষদের সদস্য হন।  এবং যে পনেরজন মহিলা সদস্য ছিলেন, তিনি ছিলেন তাদের অন্যতম এবং সংবিধানের খসড়া রচনায় উল্লেখযোগ্য ভূমিকা পালন করেন। ১৯৪৯ খ্রিস্টাব্দের ২৬ নভেম্বর গণপরিষদের অধিবেশনের শেষে তিনি ও তার জ্যেষ্ঠ ভগিনী অরুণা আসফ আলী প্রথম জনগণমন অধিনায়ক জয় হে, ভারত ভাগ্য বিধাতা পরিবেশন করেন। এটি পরে ১৯৫০ খ্রিস্টাব্দের ২৪ জানুয়ারি স্বাধীন ভারতের  জাতীয় সঙ্গীতের স্বীকৃতি লাভ করে।   মৃত্যু অসুস্থতার কারণে, তিনি স্বাধীনতার কয়েক বছর পরে ১৯৫১ খ্রিস্টাব্দে নৈনিতালে অকালে মৃত্যুবরণ করেন।    তথ্যসূত্র   বিষয়শ্রেণী:উত্তরপ্রদেশের ভারতীয় স্বাধীনতা কর্মী বিষয়শ্রেণী:ব্রিটিশ ভারতের বন্দি ও আটক বিষয়শ্রেণী:উত্তরপ্রদেশের ভারতীয় জাতীয় কংগ্রেসের রাজনীতিবিদ বিষয়শ্রেণী:ভারতের গণপরিষদের সদস্য বিষয়শ্রেণী:এলাহাবাদের রাজনীতিবিদ
প্যারীটি বিট বলতে বাইনারি পদ্ধতিতে তথ্য আদান প্রদান করার সময় তথ্যের নির্ভুলতা বাড়াতে যে অতিরিক্ত ১টি বিট যুক্ত করা হয় তাকে বুঝায়। বাইনারি পদ্ধতিতে ডেটা আদান প্রদান করার সময় বিট গণনায় ভুল হতে পারে কোন কারণে ১ এর বদলে ০ আসতে পারে অথবা ০ বদলে ১ আসতে পারে; এরকমটি হলে গণনায় ত্রুটি হতে পারে। এই সমস্যা সমাধানের জন্য বাইনারি সংখ্যার বিটের বাম পাশে ১টি অতিরিক্ত বিট যোগ করা হয়।   7 bits of data (count of 1 bits) 8 bits including parity even odd 0000000 0 00000000 00000001 1010001 3 10100011 10100010 11010014 11010010 11010011 1111111 7 11111111 11111110   প্রকার    জোড় প্যারীটি বিট   বিজোড় প্যারীটি বিট  জোড় প্যারীটি বিট  যে প্যারীটি বিট সংখ্যায় তথ্য কোডের মান ১ জোড় হয় সেই প্যারীটি বিটকে জোড় প্যারীটি বিট বলা হয়।  বিজোড় প্যারীটি বিট  যে প্যারীটি বিট সংখ্যায় তথ্য কোডের মান ১ বিজোড় হয় সেই প্যারীটি বিটকে জোড বিজোড় প্যারীটি বিট বলা হয়।   তথ্যসূত্র   বিষয়শ্রেণী:কোড বিষয়শ্রেণী:সাংকেতিকীকরণ বিষয়শ্রেণী:দ্বিমিক পাটিগণিত বিষয়শ্রেণী:উপাত্ত প্রেরণ বিষয়শ্রেণী:সমমূল্যতা (গণিত)
অপরাজিতা হক হলেন একজন বাংলাদেশী রাজনীতিবিদ, যিনি বাংলাদেশ আওয়ামী লীগের রাজনীতির সাথে যুক্ত। তিনি একাদশ ও দ্বাদশ জাতীয় সংসদের সংরক্ষিত নারী আসনের সাংসদ হিসেবে দায়িত্ব পালন করেছেন। তার বাবা খন্দকার আসাদুজ্জামান টাঙ্গাইল-২ আসনের সাবেক সংসদ সদস্য। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।   তথ্যসূত্র   বিষয়শ্রেণী:১৯৬৪-এ জন্ম বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:টাঙ্গাইল জেলার রাজনীতিবিদ বিষয়শ্রেণী:একাদশ জাতীয় সংসদ সদস্য বিষয়শ্রেণী:রাজনীতিতে বাংলাদেশী নারী বিষয়শ্রেণী:জীবিত ব্যক্তি বিষয়শ্রেণী:জাতীয় সংসদের মহিলা সদস্য বিষয়শ্রেণী:২১শ শতাব্দীর বাংলাদেশী নারী রাজনীতিবিদ বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:জাতীয় সংসদের সংরক্ষিত মহিলা আসনের সদস্য
বাংলাদেশ কৃষি গবেষণা কাউন্সিল বাংলাদেশে কৃষিক্ষেত্রে গবেষণা পরিচালনা এবং সংশ্লিষ্ট বিভিন্ন প্রতিষ্ঠানের মধ্যে সমন্বয় সাধনের লক্ষ্যে প্রতিষ্ঠিত। জাতীয় কৃষি গবেষণা পদ্ধতি সর্বোচ্চ অঙ্গসংস্থা হিসেবে এই পরিষদ তার কার্যক্রম পরিচালনা করে থাকে। এর সদরদপ্তর ঢাকায় অবস্থিত।   ইতিহাস ও গঠন  রাষ্ট্রপতির আদেশ নং ৩২- বাংলাদেশ কৃষি গবেষণা পরিষদ আদেশ, ১৯৭৩ বলে ৫ এপ্রিল, ১৯৭৩ সালে এই প্রতিষ্ঠানের জন্ম হয়। পরবর্তীতে জাতীয় পর্যায়ে কৃষির কার্যপরিধি অধিকতর বৃদ্ধি, সুসংহত ও জোরদার করার লক্ষ্যে ১৯৯৬ সালে "বাংলাদেশ কৃষি গবেষণা কাউন্সিল আইন, ১৯৯৬" পুনঃপ্রনয়ন করা হয়। এই আইনের আওতায় কৃষি খাতের অধীন শস্য, প্রাণিসম্পদ, মৎস্য ও বন বিষয়ক মন্ত্রণালয়ের সাথে সংশ্লিষ্ট দশটি জাতীয় গবেষণা ইনষ্টিটিউট ও বাংলাদেশ কৃষি গবেষণা কাউন্সিলকে নিয়ে জাতীয় কৃষি গবেষণা সিস্টেম (নার্স) পুনঃর্গঠিত হয়।   কার্যক্রমসমূহ   কৃষি ক্ষেত্রে বিদ্যমান সমস্যা নিরসনের লক্ষ্যে কার্যকর ব্যবস্থা গ্রহণ করা।  ইনস্টিটিউট কর্তৃক পরিচালিত গবেষণা কার্যক্রমের দিক-নির্দেশনামূলক গবেষণা পরিকল্পনা প্রণয়ন করা।  নতুন গবেষণা প্রতিষ্ঠান, গবেষণা কেন্দ্র, গবেষণা স্থল, গ্রন্থাগার, তথ্য কেন্দ্র, যাদুঘর প্রতিষ্ঠার বিষয়ে সরকারকে সুপারিশ করা।   জাতীয় কৃষি গবেষণা সিস্টেম   বাংলাদেশ কৃষি গবেষণা ইনস্টিটিউট আইন, ২০১২ মোতাবেক ১২টি কৃষি গবেষণা ইনস্টিটিউট নিয়ে গঠন করা হয় জাতীয় কৃষি গবেষণা সিস্টেম (নার্স)।    বাংলাদেশ কৃষি গবেষণা ইনস্টিটিউট (বারি)  বাংলাদেশ ধান গবেষণা ইনস্টিটিউট (ব্রি)  বাংলাদেশ পাট গবেষণা ইনস্টিটিউট (বিজেআরআই)  বাংলাদেশ পরমাণু কৃষি গবেষণা ইনস্টিটিউট (বিনা)  বাংলাদেশ ইক্ষু গবেষণা ইনস্টিটিউট (বিএসআরআই)  মৃত্তিকা সম্পদ উন্নয়ন ইনস্টিটিউট (এসআরডিআই)  বাংলাদেশ মৎস্য গবেষণা ইনস্টিটিউট (এফআরআই)  বাংলাদেশ প্রাণিসম্পদ গবেষণা ইনস্টিটিউট (বিএলআরআই)  বাংলাদেশ বন গবেষণা ইনস্টিটিউট (বিএফআরআই)  বাংলাদেশ চা গবেষণা ইনস্টিটিউট (বিটিআরআই)  বাংলাদেশ রেশম গবেষণা ও প্রশিক্ষণ ইনস্টিটিউট (বিএসআরটিআই)  বাংলাদেশ তুলা উন্নয়ন বোর্ড (সিডিবি)    আরো দেখুন   কৃষি মন্ত্রণালয়  তথ্যসূত্র   বহিঃসংযোগ   বাংলাদেশ কৃষি গবেষণা কাউন্সিলের ওয়েবসাইট    বিষয়শ্রেণী:বাংলাদেশের গবেষণা প্রতিষ্ঠান বিষয়শ্রেণী:গবেষণা ও প্রশিক্ষণে স্বাধীনতা পুরস্কার বিজয়ী বিষয়শ্রেণী:বাংলাদেশের সরকারি সংস্থা বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশ ভিত্তিক কৃষি সংগঠন বিষয়শ্রেণী:বাংলাদেশের কৃষি গবেষণা প্রতিষ্ঠান
আমির নাজির (; জন্ম: ২ জানুয়ারি, ১৯৭১) পাঞ্জাবের লাহোর এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৯০-এর দশকের সূচনালগ্নে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর পাকিস্তানি ক্রিকেটে অ্যালাইড ব্যাংক, গুজরানওয়ালা ক্রিকেট সংস্থা, ইসলামাবাদ ক্রিকেট সংস্থা ও লাহোর দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন তিনি।   খেলোয়াড়ী জীবন  ১৯৯২-৯৩ মৌসুম থেকে ২০০২-০৩ মৌসুম পর্যন্ত আমির নাজিরের প্রথম-শ্রেণীর খেলোয়াড়ী জীবন চলমান ছিল।  সমগ্র খেলোয়াড়ী জীবনে ছয়টিমাত্র টেস্টে ও নয়টিমাত্র একদিনের আন্তর্জাতিকে অংশগ্রহণ করেছেন আমির নাজির। ২৩ এপ্রিল, ১৯৯৩ তারিখে ব্রিজটাউনে স্বাগতিক ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ২২ সেপ্টেম্বর, ১৯৯৫ তারিখে শিয়ালকোটে সফরকারী শ্রীলঙ্কা দলের বিপক্ষে সর্বশেষ টেস্টে অংশ নেন তিনি।  টেস্ট ক্রিকেট অভিষেকেই দুর্লভ হ্যাট্রিক লাভের দ্বারপ্রান্তে উপনীত হয়েছিলেন। তবে, ওয়েস্ট ইন্ডিয়ান আম্পায়ার ক্লাইড কাম্বারব্যাচের দূর্বল সিদ্ধান্তের কারণে এ কৃতিত্বের সাথে নিজেকে জড়াতে পারেননি তিনি। ১৯৯৫ সালে জোহেন্সবার্গে সফররত টেস্টে পাকিস্তানি দল পেস বোলারদের আঘাতপ্রাপ্তিতে জবুথবু অবস্থায় ছিল। ফলশ্রুতিতে, আমির নাজিরকে দলে যুক্ত করা হয়। দলের নাম ঘোষণাকালে তিনি ১৪-ঘণ্টার বিমান ভ্রমণে ছিলেন। খেলা শুরু হবার এক ঘণ্টা পূর্বে বিমান অবতরণ করে। খেলা শুরু হবার ৩৫ মিনিট পর তিনি মাঠে নামেন। বোলিংকালে তাকে কম্পমান অবস্থায় দেখা যায়।   তথ্যসূত্র    আরও দেখুন   সরফরাজ নওয়াজ  ফজল-উর-রেহমান  পাকিস্তানি টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা  পাকিস্তানি একদিনের আন্তর্জাতিক ক্রিকেটারদের তালিকা   বহিঃসংযোগ       বিষয়শ্রেণী:১৯৭১-এ জন্ম বিষয়শ্রেণী:জীবিত ব্যক্তি বিষয়শ্রেণী:অ্যালাইড ব্যাংক লিমিটেডের ক্রিকেটার বিষয়শ্রেণী:ইসলামাবাদের ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:পাকিস্তানের টেস্ট ক্রিকেটার বিষয়শ্রেণী:পাকিস্তানের একদিনের আন্তর্জাতিক ক্রিকেটার বিষয়শ্রেণী:লাহোর সিটির ক্রিকেটার বিষয়শ্রেণী:লাহোর থেকে আগত ক্রিকেটার
একটি তালিকা বলতে বোঝায় যে কোনো ধরনের সারি, এছাড়াও উল্লেখ করা যেতে পারে—   মানুষ    তালিকা (পদবী)   সংস্থাগুলি    লিস্ট কলেজ, আমেরিকার ইহুদি থিওলজিক্যাল সেমিনারির একটি স্নাতক বিভাগ  এসসি জার্মানিয়া তালিকা, জার্মান রাগবি ইউনিয়ন ক্লাব   অন্যান্য ব্যবহার    তালিকার কোণ, জাহাজের পোর্ট বা স্টারবোর্ডের দিকে ঝুঁকে থাকা  তালিকা (বিমূর্ত ডেটা টাইপ)  সিল্টের তালিকা, যাকে আগে লিস্ট বলা হত, জার্মানির সবচেয়ে উত্তরের গ্রাম, সিল্ট দ্বীপে  তালিকা, ফ্লাইট গতিবিদ্যায় রোলের জন্য একটি বিকল্প শব্দ  একটি বিল্ডিং, ইত্যাদি তালিকাভুক্ত করার জন্য, যুক্তরাজ্যে এর অর্থ হল এটিকে একটি তালিকাভুক্ত বিল্ডিং মনোনীত করা যা অনুমতি ছাড়া পরিবর্তন করা যাবে না  লিস্ট (জস্টিং), বাধাগুলি টুর্নামেন্টের এলাকা নির্ধারণ করতে ব্যবহৃত হয় যেখানে মধ্যযুগীয় নাইটরা জয়লাভ করেছিল   আরও দেখুন    তালিকা (দ্ব্যর্থতা নিরসন)  তালিকাকরণ (দ্ব্যর্থতা নিরসন)  তালিকা সহ শিরোনাম সহ সমস্ত পৃষ্ঠা  Liszt (দ্ব্যর্থতা নিরসন)  LST (দ্ব্যর্থতা নিরসন)  বিষয়শ্রেণী:শব্দ (ভাষা)